রাজধানীর শেরেবাংলানগরে বঙ্গবন্ধু আন্তর্জাতিক সম্মেলন কেন্দ্র প্রাঙ্গণে ষষ্ঠবারের মতো চ্যানেল-আই ও সুরের ধারা চৈত্র সংক্রান্তি ও বর্ষবরণের আয়োজন করে। বর্ষ বিদায়ের মাধ্যমে মূল অনুষ্ঠান শুরু হয় বৃহস্পতিবার সন্ধ্যার পর থেকে। চৈত্রসংক্রান্তি অনুষ্ঠান শেষ হয় রাত ১২টায় এবং হাজারো কণ্ঠে বর্ষবরণের অনুষ্ঠান শুরু হয় শুক্রবার সূর্যোদয়ের সাথে সাথে। চ্যানেল আই অনুষ্ঠানটি সরাসরি সম্প্রচার করে। রেজওয়ানা চৌধুরী বন্যার সার্বিক তত্ত্বাবধানে পরিবেশিত হয় বর্ষবরণের এ আয়োজন।